<classify> MWANAMUZIKI maarufu wa Congo DR, Koffi Olomide amehukumiwa kifungo cha miaka miwili nje kwa kukutwa na hatia ya kumnyanyasa kingono mnenguaji wake wa zamani alipokuwa na umri wa miaka 15.Olomide alitiwa hatiani baada ya wanenguaji wake wanne kumshitaki kuwafanyia vitendo hivyo mara kadhaa kati ya mwaka 2002 na 2006.Inadaiwa matukio hayo yalifanyika Ufaransa na Congo DR kwa nyakati tofauti. Wanenguaji hao walisema, walitoroka usiku Juni 2006 na hawajarudi nchini mwao tangu wakati huo walipofanyiwa vitendo hivyo.Mwendesha mashtaka mjini Nanterre nje kidogo ya Paris, alipendekeza afungwe miaka saba jela lakini mahakama ilihukumu kutokana na sheria za udhalilishaji na utekaji.Olomide, 62, pia ameamuliwa kulipa faini ya dola za Marekani 5,700 Karibu Sh milioni 14 kwa mnenguaji huyo wa zamani na kuwasaidia wanawake watatu kuingia Ufaransa kinyume na taratibu.Msanii huyo ambaye jina lake halisi ni Antoine Agbepa Mumba, aliwahi kushitakiwa kwa tuhuma hizo mwaka 2012.Huu ni ushindi, alisema wakili wake Emmanuel Marsigny baada ya hukumu.  <topic>: MICHEZO 